31/05/2012 | Administración LocalMunicipal
Ferrol
Tesourería
Acordo de incautación de garantía

O concelleiro delegado de Economía e Facenda deste Concello, o día 11 de abril de 2012 aprobou a seguinte resolución, que literalmente transcrita di como segue: “Con distintas datas foron remitidas a este Concello diversas comunicacións do Xulgado de 1ª Instancia nº 4 de Ferrol acerca do procedemento de Execución de Títulos Xudiciais 185/2002, sobre Outras Materias, N. I. G.: 15036 1 0400566/2002, seguido contra a entidade GESTIÓN PERLIO, S. A. (GEPERSA) con C. I. F.: A15349046. Con data de 24 de maio de 2010, Rexistro de entrada no Concello co núm.: 25.235, recíbese do mesmo Xulgado e en relación co mesmo procedemento orde de poñer a disposición dos executantes a totalidade da cantidade depositada pola entidade GESTIÓN PERLIO, S. A. (GEPERSA) en concepto de fianza para a concesión da explotación do aparcamento subterráneo de Ferrol, previo desconto da suma que corresponda a este Concello. Visto que nas dependencias da Tesourería Municipal consta depositado pendente de cancelación o aval bancario núm.: 33694 do Banco Español de Crédito por importe de 126.212,54 € constituído pola entidade GEPERSA como adxudicataria do contrato das obras do aparcamento subterráneo e o centro comercial “Porta Nova” situados na praza do Inferniño de Ferrol (op. núm.: 394100389), por resolución do Concelleiro delegado de Facenda e Patrimonio de data 15 de xuño de 2010 acordouse a súa execución en cumprimento da resolución xudicial notificada a este Concello con data 24.05.2010 (Rexistro de entrada nº 25235) e reiterado con data de 04.08.2010 (Rexistro de entrada nº 37033), requerindo ó Banco Español de Crédito para que procedera ó ingreso do importe do aval. Con data de 18.06.2010 foi notificada a antedita resolución ó Banco Español de Crédito sen que teña alegado nada ó respecto. Así mesmo, a entidade avalada GEPERSA foi notificada edictalmente con data de 20.09.2010, de conformidade co disposto no artigo 59.5 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común, ó constar como desconocido no domicilio que consta no expediente. Posteriormente, con data de 21.07.2010 e Rexistro de entrada nº 35047, a entidade mercantil “FERROVIAL AGROMAN, S. A.” presentou recurso de reposición contra a resolución de 15.06.2010 alegando a súa condición de interesada no procedemento, se ben, o Concello, visto que contra a resolución de referencia non cabía recurso algún ó tratarse dunha execución xudicial, acordou remitir o escrito presentado ó Xulgado de 1ª Instancia nº 4 de Ferrol sendo entregado no Xulgado con data 06.08.2010 e notificado á “FERROVIAL AGROMAN, S. A.” o 11.08.2010. Con data de 01.03.2011, Rexistro de entrada nº 10129, o Xulgado de 1ª Instancia nº 4 de Ferrol remitiu ó Concello un oficio do seguinte teor literal: “Adjunto remito a VI el presente, por haberse acordado en el procedimiento de referencia, a fin de que requieran a BANESTO, para que proceda a liberar el aval en su día constituido por la entidad GEPERSA y que una vez efectuadas las oportunas retenciones de las cantidades adeudadas por dicha entidad al Concello, la suma sobrante se ponga a disposición de los ejecutantes, apercibiendo en su caso a la entidad bancaria para el caso de incumplimiento.” Á vista de todo o anteriormente exposto, cumpridos os requisitos establecidos para a incautación de garantías no artigo 20.1 do Real Decreto 161/1997, de 7 de febreiro, e, en concreto, as notificacións ó interesado principal e ó interesado garante, a Tesoureira municipal proponlle a V. I. a adopción da seguinte resolución: PRIMEIRO: Acordar a incautación total da seguinte garantía: Núm. de rexistro: 33694 Modalidade: Aval Data de constitución: 08.04.1994 C. I. F.: A28000032 Razón social: BANCO ESPAÑOL DE CRÉDITO, S. A. C. I. F.: A15349046 Razón social: GESTIÓN PERLIO, S. A. (GEPERSA) Obxecto da garantía: Garantía definitiva para responder das obrigas derivadas do contrato de concesión de aparcamentos subterráneos e centro comercial municipal na praza do Inferniño de Ferrol. C. I. F.: P1503700E Razón social: EXCMO. CONCELLO DE FERROL Importe da incautación en letra: VINTEUN MILLÓNS DE PESETAS (CENTO VINTESEIS MIL EUROS DOUSCENTOS DOCE EUROS CON CINCUENTA E CATRO CÉNTIMOS). Importe en cifra: 21.000.000 ptas. (126.212,54 €) SEGUNDO: Requerir á entidade avalista, Banco Español de Crédito, S. A., para que proceda ó ingreso da cantidade de CENTO VINTESEIS MIL EUROS DOUSCENTOS DOCE EUROS CON CINCUENTA E CATRO CÉNTIMOS (126.212,54 €) ó Excmo. Concello de Ferrol mediante a entrega de cheque bancario na Tesourería Municipal polo antedito importe. A estos efectos, levantarase un acta a fin de consignar a recepción do cheque bancario e proceder a reintegrar á dita entidade o orixinal do aval que obra en poder desta Administración. TERCEIRO: Os prazos para o seu ingreso en período voluntario son os seguintes (art.62.2 da Lei Xeral Tibutaria aprobada por Lei 58/2003, de 17 de decembro): a) As liquidacións notificadas entre os días 1 ó 15 de cada mes, dende a data de recepción da notificación ata o día 20 do mes posterior ou, se este non fose hábil, ata o inmediato hábil seguinte. b) As liquidacións notificadas entre os días 16 e último de cada mes, dende a data de recepción da notificación ata o día 5 do segundo mes posterior ou, se este non fose hábil, ata o inmediato hábil seguinte. Advertencia de falta de pagamento: Transcorrido o prazo sinalado sen efectuarse o ingreso, procederáse ó seu cobro pola vía de constrinximento, incrementándose a débeda cos recargos do período executivo, xuros de mora e custas que en cada caso sexan esixibles, nos términos dos artigos 26 e 28 da Lei Xeral Tributaria. CUARTO: Que se notifique a presente resolución á entidade GESTIÓN PERLIO, S. A., á entidade financeira avalista, ó Xulgado de 1ª Instancia nº 4 de Ferrol e ó Banco de España como entidade supervisora da actuación e cumprimento da normativa específica das entidades de crédito.” O que se comunica para o seu coñecemento e efectos oportunos. Ferrol, 12 de abril de 2012 O secretario xeral, Asdo.: Leopoldo Moure García